Toer | SkalkSkryf
Posted in Louwie, tagged Kalahari, Kalahari Gemsbok Park, Kgalagadi, Namibië, Swakopmund, SWAVakansie, Toer, Windhoek on September 6, 2017| 4 Comments »
Vanaf n grys en koue Luderitz en sand bedekte Kolmanskop gaan die reis voort deur Windhoek vir n blitsbesoek aan Swakopmund. Aangesien die seewater kouer is as die bier, bly hulle uit die water en hou by die bier.
Namibian Holiday 2017 Swakopmund
Van daar trek die kampeerders na die Kgalagadi Oorgrens Gemsbok Park toe. Kgalagadi “place of thirst” en oorkant die grens in Botswana waar die grootste gedeelte van die park lê is die dors groot, maar nie na water nie … hulle “frack” vir geld. Twee derdes van die park in Botswana is verkoop vir fracking, die moderne weergawe van die Bybelse pot lensiesop.
Namibian Holiday 2017
SCHOOL PRAYER (By Diane Ackerman)
Die fotos is geneem deur Hannelie.
Die gedig: Diane Ackerman’s Poetic Invitation to Attentive Presence as a Means of Transcendence and Secular Spirituality
Uit haar bundel:
Kerkbesoek in Munich
Posted in Louwie, tagged Duitsland, Heiliggeistkiche, Munich, Peterskiche, reis, Toer, Vakansie on Julie 18, 2014| 4 Comments »
Dinsdag, ´n vars nuwe dag in Munich. Ons eet ´n heelike ontbyt, komplimente van ons gasvrou. Komplimente ook aan ons gasvrou. Dit was heerlik. Net weereens te veel. Sy voer ons vet!
Kerke, dit is wat ons vandag gaan besoek sonder suit en tie, en Marienplatz, en Viktualienmarkt, en ´n Biergarten natuurlik. Ons ry die eerste keer trem. Dit is fantasties. Jy loop basies uit jou huis uit, oor die straat en jy is by die tremstasie. Hier koop jy by ´n masjien jou kaartjie. Elke 10 minute kom daar ´n trem verby. Jy klim op, druk jou kaartjie in ´n masjien wat dit pons en dan sit of staan jy. Niemand kom kyk of jy ´n kaartjie het of nie het nie, en of dit gepons is of nie gepons is nie. Maar almal doen dit. Niemand klim sonder kaartjie op, of laat na om dit te pons nie. Ongelooflik, is dit nie? Vir ons wat so gewoond is aan wetteloosheid is dit verbasend en verblydend om te sien.
En as jy nie met die trem wil ry nie is daar busse wat op en af ry. Of jy kan met ´n moltrein op die U-Bahn ry, of as jy verder en vinniger wil ry kan jy met ´n sneltrein op die S-Bahn weg blits. Of jy kan dit waag en met ´n gewone Taxi met ´n vrou agter die stuur ry, of jy kan met ´n trapfiets taxi die middestad besigtig. Vir die wat braaf en fiks genoeg is, is daar fietse om te huur. Duisende Duitsers ry fiets in die stad. Maar tegnologies gevorderd is die Germane, stiptelik en uiters bevoeg. Alles werk soos dit moet, en hulle beur vooruit teen ´n helse pas die toekoms in. Dit is bewonderenswaardig. Waar gaan hulle oor twintig jaar wees? Waar gaan ons in ou Afrika oor twintig jaar wees, wonder jy. (meer…)